CELEX: 32021D0593
Language: sl
Date: 2021-04-09 00:00:00
Title: Sklep Sveta (EU) 2021/593 z dne 9. aprila 2021 o stališču, ki se v imenu Evropske unije zastopa v Evropskem odboru za pripravo standardov za plovbo po celinskih plovnih poteh in v Centralni komisiji za plovbo po Renu o sprejetju standardov v zvezi z usklajenimi rečnimi informacijskimi storitvami

13.4.2021   
               
               
                  SL
               
               
                  Uradni list Evropske unije
               
               
                  L 125/54
               
            
         SKLEP SVETA (EU) 2021/593
         z dne 9. aprila 2021
         o stališču, ki se v imenu Evropske unije zastopa v Evropskem odboru za pripravo standardov za plovbo po celinskih plovnih poteh in v Centralni komisiji za plovbo po Renu o sprejetju standardov v zvezi z usklajenimi rečnimi informacijskimi storitvami
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 91(1) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Revidirana Konvencija za plovbo po Renu, podpisana v Mannheimu dne 17. oktobra 1868, kakor je bila spremenjena s Konvencijo o spremembi revidirane Konvencije za plovbo po Renu, podpisano v Strasbourgu dne 20. novembra 1963, je začela veljati 14. aprila 1967 (v nadaljnjem besedilu: Konvencija).
                  
               
                     (2)
                  
                  
                     V skladu s Konvencijo lahko Centralna komisija za plovbo po Renu (CCNR) spremeni svoj regulativni okvir v zvezi z rečnimi informacijskimi storitvami (RIS) s sklicevanjem na standarde, ki jih je sprejel Evropski odbor za pripravo standardov na področju plovbe po celinskih plovnih poteh (CESNI), ki bodo tako postali obvezni v okviru uporabe Konvencije.
                  
               
                     (3)
                  
                  
                     CESNI je bil ustanovljen 3. junija 2015 v okviru CCNR zaradi razvoja tehničnih standardov za plovbo po celinskih plovnih poteh na različnih področjih, zlasti v zvezi s plovili, informacijsko tehnologijo in posadko.
                  
               
                     (4)
                  
                  
                     Namen ukrepa Unije na področju celinske plovbe je zagotoviti enotnost pri razvoju tehničnih specifikacij, ki se uporabljajo v Uniji, zlasti v zvezi z RIS.
                  
               
                     (5)
                  
                  
                     Za namene učinkovitega prevoza in varne plovbe po celinskih plovnih poteh je pomembno, da so RIS združljive in kar najbolj usklajene v okviru različnih pravnih sistemov v Evropi.
                  
               
                     (6)
                  
                  
                     Pričakuje se, da bo CESNI na svojem naslednjem zasedanju 15. aprila 2021 sprejel evropski standard – rečne informacijske storitve 2021/1 (v nadaljnjem besedilu: standard ES-RIS 2021/1).
                  
               
                     (7)
                  
                  
                     Standard ES-RIS 2021/1 določa enotne tehnične specifikacije in standarde za podporo RIS in zagotovitev njihove interoperabilnosti. Tehnične specifikacije in standardi v okviru standarda ES-RIS 2021/1 sovpadajo s tehničnimi specifikacijami in standardi, za katere se zahteva Direktiva 2005/44/ES Evropskega parlamenta in Sveta (1), zlasti na naslednjih področjih: elektronski prikaz navigacijskih kart in informacijski sistem za celinsko plovbo; elektronsko javljanje ladij; obvestila kapitanom; sistemi za sledenje in sistemi za določanje položaja plovil ter združljivost opreme, potrebne za uporabo RIS.
                  
               
                     (8)
                  
                  
                     Tehnične specifikacije za RIS temeljijo na tehničnih načelih iz Priloge II k Direktivi 2005/44/ES in upoštevajo delo, ki so ga na tem področju opravile ustrezne mednarodne organizacije.
                  
               
                     (9)
                  
                  
                     Primerno je, da se določi stališče, ki se v imenu Unije zastopa v CESNI, saj bo standard ES-RIS 2021/1 lahko odločilno vplival na vsebino prava Unije, in sicer na zavezujoče tehnične specifikacije, sprejete v okviru Direktive 2005/44/ES.
                  
               
                     (10)
                  
                  
                     Pričakuje se, da bo CCNR na svojem plenarnem zasedanju dne 2. junija 2021 sprejela resolucijo, ki bo spremenila uredbe CCNR, da se vključi sklic na standard ES-RIS 2021/1. Zato je tudi primerno, da se določi stališče, ki se v imenu Unije zavzame v CCNR.
                  
               
                     (11)
                  
                  
                     Unija ni članica CCNR ali CESNI. Stališče Unije bi morale zato izraziti države članice, ki so članice teh organov, pri čemer delujejo skupaj v interesu Unije –
                  
               SPREJEL NASLEDNJI SKLEP:
         
            Člen 1
            
               1.   Stališče, ki se v imenu Unije zastopa v CESNI v zvezi s sprejetjem standarda ES-RIS 2021/1, je, da se strinja z njegovim sprejetjem.
            
            
               2.   Stališče, ki se v imenu Unije zastopa v CCNR, je, da se podpre vse predloge za uskladitev uredb CCNR s standardom ES-RIS 2021/1.
            
         
         
            Člen 2
            
               1.   Stališče iz člena 1(1) izrazijo države članice, ki so članice CESNI, pri čemer delujejo skupaj v interesu Unije.
            
            
               2.   Stališče iz člena 1(2) izrazijo države članice, ki so članice CCNR, pri čemer delujejo skupaj v interesu Unije.
            
         
         
            Člen 3
            Manjše tehnične spremembe stališč iz člena 1 se lahko dogovorijo brez nadaljnjega sklepa Sveta.
         
         
            Člen 4
            Ta sklep začne veljati na dan sprejetja.
         
         
            V Bruslju, 9. aprila 2021
            
               
                  Za Svet
               
               
                  Predsednica
               
               A. P. ZACARIAS
            
         
         
            (1)  Direktiva Evropskega parlamenta in Sveta 2005/44/ES z dne 7. septembra 2005 o usklajenih rečnih informacijskih storitvah (RIS) na celinskih plovnih poteh v Skupnosti (UL L 255, 30.9.2005, str. 152).